*Projekts*

LATVIJAS REPUBLIKAS MINISTRU KABINETS

2019.gada Rīkojums Nr.

Rīgā (prot.Nr. § )

**Par nekustamā īpašuma objekta iekļaušanu nacionālās sporta bāzes “Liepājas Olimpiskais centrs” sastāvā**

1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību “Liepājas Olimpiskais centrs” (adrese – Liepāja, Brīvības iela 39, LV – 3401, reģistrācijas Nr.42103030247) 2018.gada 20.novembra iesniegumu Nr. 77./1.9. par papildu nekustamā īpašuma “Liepājas Olimpiskā centra Vieglatlētikas manēža” iekļaušanu nacionālās sporta bāzes “Liepājas Olimpiskais centrs” sastāvā.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. ar Ministru kabineta 2010.gada 30.decembra rīkojumu Nr.794 “Par nacionālās sporta bāzes statusa piešķiršanu Liepājas Olimpiskajam centram” Liepājas Olimpiskajam centram piešķirts nacionālās sporta bāzes statuss, nosakot, ka Liepājas Olimpiskais centrs sastāv no šādiem nekustamā īpašuma objektiem:

2.1.1. no zemes vienības 13472 m2 platībā (zemes vienības kadastra apzīmējums 1700 021 0205) un trim būvēm (būvju kadastra apzīmējumi 1700 021 0204 001, 1700 021 0205 001 un 1700 021 0205 002);

2.1.2. Liepājas olimpiskais centrs ir ierakstīts Liepājas pilsētas zemesgrāmatas nodalījumā Nr.5351 uz sabiedrības ar ierobežotu atbildību “Liepājas Olimpiskais centrs” vārda;

2.2. saskaņā ar likuma “Par nacionālās sporta bāzes statusu” 4.pantu nacionālā sporta bāze ir speciāla sporta vajadzībām celta vai piemērota būve, kā arī vide (piemēram, laukumi, celiņi sporta nodarbībām, veselības takas), kurai neatkarīgi no tā, kā īpašumā šī būve vai vide atrodas, šajā likumā noteiktajā kārtībā piešķirts nacionālās sporta bāzes statuss;

2.3. Liepājas Olimpiskais centrs savas funkcijas sporta jomā var nodrošināt tikai tad, ja tā sastāvā ir atbilstošas būves, kas tieši vai pastarpināti nodrošina sporta funkciju;

2.4. nekustamais īpašums “Liepājas Olimpiskā centra Vieglatlētikas manēža”, kuru iekļaušanu nacionālās sporta bāzes – Liepājas Olimpiskais centrs sastāvā ierosina sabiedrība ar ierobežotu atbildību “Liepājas Olimpiskais centrs”, ietilpst nacionālās sporta bāzes – Liepājas Olimpiskais centrs sastāvā;

2.5. Ministru kabineta 2010.gada 30.decembra rīkojumā Nr.794 “Par nacionālās sporta bāzes statusa piešķiršanu Liepājas Olimpiskajam centram” 2.1. apakšpunktā noteiktā nekustamā īpašuma sastāva papildināšana ar nekustamo īpašumu “Liepājas Olimpiskā centra Vieglatlētikas manēža” nemaina lēmuma par nacionālās sporta bāzes statusa piešķiršanu Liepājas Olimpiskajam centram būtību;

2.6. saskaņā ar likuma “Par nacionālās sporta bāzes statusu” 6.panta 31 daļu Latvijas Nacionālā sporta padome 2019.gada 28.marta sēdē (prot. Nr.2 8.§, 8.2.apakšpunkts) ir atbalstījusi nacionālās sporta bāzes statusa piešķiršanu Liepājas Olimpiskā centra Vieglatlētikas manēžai (Brīvības iela 55, LV-3401, Liepāja);

2.7. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets;

2.8. saskaņā ar Administratīvā procesa likuma 87.panta pirmās daļas 1.punktu tajā pašā lietā administratīvo procesu var uzsākt no jauna uz adresāta iesnieguma pamata, ja ir mainījušies lietas faktiskie apstākļi, kuri bija par pamatu lēmuma pieņemšanai;

2.9. pēc Ministru kabineta 2010.gada 30.decembra rīkojuma Nr.794 “Par nacionālās sporta bāzes statusa piešķiršanu Liepājas Olimpiskajam centram” izdošanas ir mainījušies lietas faktiskie apstākļi. Par faktisko apstākļu maiņu uzskatāma sabiedrības ar ierobežotu atbildību “Liepājas Olimpiskais centrs” 2018.gada 20.novembra iesniegumā Nr. 77./1.9. norādītā informācija par nekustamā īpašuma “Liepājas Olimpiskā centra Vieglatlētikas manēža” saistību ar nacionālās sporta bāzes Liepājas Olimpiskais centra darbības nodrošināšanu;

3. Ievērojot minētos apsvērumus un pamatojoties uz likuma “Par nacionālās sporta bāzes statusu” 4.pantu, 6.panta ceturto daļu un Administratīvā procesa likuma 67.pantu un 87.panta pirmās daļas 1.punktu, Ministru kabinets nolemj papildināt nacionālās sporta bāzes Liepājas Olimpiskais centrs nekustamā īpašuma sastāvu ar nekustamo īpašumu (nekustamā īpašuma kadastra Nr. 17000210303) – zemes vienību 8872 m2 kopplatībā (zemes vienība atdalīta no nekustamā īpašuma, kas ierakstīts Liepājas pilsētas zemesgrāmatas nodalījumā Nr.4703) ar vienu būvi (vieglatlētikas manēža) (būves kadastra apzīmējums: 17000210295003) uz tās, atrodas Liepājā, Brīvības ielā 55. Nekustamais īpašums ierakstīts Liepājas pilsētas zemesgrāmatas nodalījumā Nr. 100000576093, kadastra Nr. 17000210304 uz sabiedrības ar ierobežotu atbildību “Liepājas Olimpiskais centrs” (adrese – Liepāja, Brīvības ielā 39, LV – 3401, reģistrācijas Nr.42103030247) vārda;

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas oficiālajā izdevumā “Latvijas Vēstnesis”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

04.04.2019 15:45

658

K.Randohs

67047982, kaspars.randohs@izm.gov.lv